Obrazac dokumentacije za nadmetanje za nabavu radova velike vrijednosti 

- jednake ili veće od 39.046.431,00 kn

Grad Sinj, Dragašev prolaz 24, 21230 Sinj, OIB: 03210055420 kojeg zastupa gradonačelnik Miro Bulj (u daljnjem tekstu: Naručitelj)
i

________________________________________, 
(u daljnjem tekstu: Izvršitelj)

U  G  O  V  O  R
Radovi uređenja i opremanja Dječjeg vrtića Bili cvitak – vanjsko igralište za jasličke skupine
br. 20/2026
PREDMET UGOVORA

Članak 1.

Ugovorne strane sklapaju ovaj Ugovor temeljem provedenog postupka jednostavne nabave br. 20/2026 i Odluke o odabiru Naručitelja od __________.2026. godine, a sukladno članku čl. 17. Pravilnika o provedbi postupka jednostavne nabave.
Članak 2.

Predmet ovog Ugovora su Radovi uređenja i opremanja Dječjeg vrtića Bili cvitak – vanjsko igralište za jasličke skupine (u daljnjem tekstu: radovi), sukladno Pozivu na dostavu ponuda, Ponudi i Troškovniku Izvršitelja ______________, koji su sastavni dio ovog Ugovora.
Nabava se financira u okviru Poziva za dodjelu bespovrtanih sredstava pod nazivom "Dostupnost kvalitetne skrbi za djecu u lokalnim zajednicama kroz poboljšanje materijalnih uvjeta u dječjim vrtićima" od strane Ministarstva demografije i useljeništva.
CIJENA RADOVA

Članak 3.

Cijena radova opisanih u članku 2. ovog Ugovora iznosi:

Bez PDV-a:  _____________ EUR
PDV: __________________ EUR

S PDV-om: ___________________ EUR
Cijenu radova čini zbroj svih stavki bez poreza na dodanu vrijednost u kojoj moraju biti uračunati svi troškovi, popusti, opći rizici, obveze i odgovornosti koje su nužni za uredno izvršenje predmeta nabave. Jedinične cijene su nepromjenjive za vrijeme trajanja ovog Ugovora.
Ponuđena cijena ugovora pokriva sve troškove za rad, materijal, opremu (uređaje), rad strojeva, transport, pristojbe, poreze, plaće, režije, jamstva, osiguranja, ispitivanje i dokazivanje kvalitete ugrađene opreme (uređaja) i materijala sve prema pravilima struke, pripadajućim zakonima, pravilnicima i ostalim pozitivnim propisima, privremena prava prolaza koja su mu potrebna, uključivo i one za pristup na gradilište, korištenje zemljišta za organizaciju gradilišta, troškove organizacije gradilišta, troškove odvoza i zbrinjavanja otpada sa gradilišta na deponije, čišćenje okoline gradilišta u tijeku radova te nakon završetka radova, troškove, ograđivanje lokacije izvođenja radova, obvezu nadoknade svake štete koja nastane izvođenjem ugovorenih radova, kašnjenju u izvođenju, te uslijed neizvršavanja obveza iz ugovora te svi drugi spomenuti i nespomenuti izdaci Ugovaratelja potrebni za izvođenje i dovršetak radova.
ROK I MJESTO IZVRŠENJA

Članak 4.

Rok početka radova: od dana uvođenja u posao.
Trajanje ugovora je najduže 6 mjeseci.
Naručitelj će u roku od 5 dana po potpisu ugovora pisanim putem pozvati ponuditelja na uvođenje u posao, o čemu će se izraditi i od strane Naručitelja i ponuditelja ovjeriti Zapisnik o uvođenju ponuditelja u posao. Odabrani ponuditelj je dužan predati Naručitelju jamstvo za uredno ispunjenje ugovora, što je preduvjet za uvođenje u posao.
Prilikom uvođenja u posao Naručitelj će predati Izvođaču svu potrebnu dokumentaciju.

Rok završetka ugovorenih radova: najduže 60 dana od uvođenja u posao.

Obveze iz ugovora završavaju: potpisom Zapisnika o primopredaji i okončanog obračuna koji sastavljaju investitor, izvođač i stručni nadzor građenja.

Odabrani ponuditelj je dužan za vrijeme izvođenja radova voditi građevinsku knjigu i građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera ("Narodne novine“, broj 111/14, 107/15, 20/17, 98/19 i 121/19).

Ponuditelj je obvezan vremenski i organizacijski uskladiti izvođenje radova sa radom Dječjeg vrtića, jer se izvode radovi uz objekt vrtića (jasličara) koji je u funkciji.
Mjesto izvršenja: Sinj, A.K.Matasa 8
ROKOVI I NAČIN PLAĆANJA

Članak 5.

Izvršitelj je obvezan prema Naručitelju poslati isključivo e-Račun.

Valuta ponude je euro. Plaćanje će se vršiti u eurima. 
Obračun i plaćanje izvršenih radova obavit će se na temelju ispostavljenog računa Izvršitelja na osnovu jediničnih cijena iz ponudbenog troškovnika i stvarno izvedenih radova u roku od 30 dana od zaprimanja računa.
U slučaju da je dio ugovora Izvršitelj dao u podugovor i s obzirom da se radovi neposredno plaćaju podugovaratelju, Izvršitelj mora svom računu obvezno priložiti račune svojih podugovaratelja koje je prethodno ovjerio te račun podugovaratelja.
Izvršitelj, članovi zajednice Izvršitelja i podugovaratelji ne smiju bez suglasnosti Naručitelja, svoja potraživanja prema Naručitelju, po ugovoru o nabavi, prenositi na treće osobe.
Ako svi članovi zajednice Izvršitelja zahtijevaju plaćanje preko jednog člana, tada taj član ispostavlja račun u ime zajednice s priloženom izjavom svih članova zajednice u kojoj izričito navode da su suglasni da se plaćanje vrši navedenom članu zajednice, za cijelo vrijeme trajanja ugovora.
JAMSTVO ZA UREDNO ISPUNJENJE UGOVORA

Članak 6.

Izvršitelj je obvezan dostaviti Naručitelju do dana uvođenja u posao, a prije isteka jamstva za ozbiljnost ponude, dostaviti jamstvo za uredno ispunjenje ugovora na iznos od 10% ugovorne cijene bez poreza na dodanu vrijednost (PDV) u obliku zadužnice ili bjanko zadužnice ili uplatiti novčani polog.

U slučaju nedostavljanja jamstva, u zadanom roku, Naručitelj ima pravo raskinuti ugovor i naplatiti jamstvo za ozbiljnost ponude. 
Neiskorišteno jamstvo će biti vraćeno Izvršitelju po izvršenim obvezama iz ugovora, odnosno po isteku njegova važenja.
U slučaju izmjene ugovora o javnoj nabavi za vrijeme njegova trajanja u smislu sklapanja dodatka ugovoru radi produženja roka izvršenja ugovora Izvršitelj se obvezuje dostaviti novo jamstvo ili produženje istog.

U slučaju izmjene ugovora o javnoj nabavi za vrijeme njegova trajanja u smislu sklapanja dodatka ugovoru radi povećanja ugovorene cijene za više od 10%, Izvršitelj se obvezuje dostaviti novo jamstvo ili dodatak postojećem. U slučaju da povećanje iznosi manje od 10% nije potrebno dostavljati novo jamstvo.

U slučaju da Izvršitelj ne dostavi novo jamstvo sukladno navedenom, Naručitelj će naplatiti prvotno dostavljeno jamstvo za uredno ispunjenje ugovora za slučaj povrede ugovornih obveza te ima pravo raskinuti ugovor.
JAMSTVO ZA OTKLANJANJE NEDOSTATAKA U JAMSTVENOM ROKU

Članak 7.

Izvršitelj je obvezan Naručitelju najkasnije u roku od 7 od dana potpisa Zapisnika o primopredaji, dostaviti jamstvo za otklanjanje nedostataka u jamstvenom roku u iznosu 10% (deset posto) vrijednosti ukupno izvedenih radova bez poreza na dodanu vrijednost (PDV) u obliku zadužnice ili bjanko zadužnice ili uplatiti novčani polog.
Izvršitelj jamči da su izvedeni radovi u vrijeme primopredaje u skladu s Ugovorom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu Ugovorom.  
Jamstveni rok za izvedene radove je minimalno dvije (2) godine.
Jamstveni rokovi počinju teći od datuma Zapisnika o primopredaji.
Neiskorišteno jamstvo će biti vraćeno Izvršitelju po isteku jamstvenog roka. 
JAMSTVENI ROK 
Članak 8.


Jamstveni rok za izvedene radove iznosi minimalno 2 godine od datuma Zapisnika o primopredaji.

Jamstveni rok ima značenje garantnog roka za radove. Jamstveni rok označava vremensko razdoblje u kojem Izvršitelj garantira kvalitetu izvedenih radova. 

Ukoliko se unutar jamstvenog roka pojave nedostaci, Naručitelj ima pravo na besplatno uklanjanje nedostataka i oštećenja od strane Izvršitelja (popravak).
Ukoliko Naručitelj zahtjeva popravak u jamstvenom roku, Izvršitelj mora početi sa uklanjanjem nedostataka na građevini u roku 8 dana od obavijesti i ukloniti nedostatke u tehnički najkraće izvedivom (razumnom) roku određenom od strane Naručitelja.
Ukoliko se Izvršitelj ne odazove na otklanjanje nedostataka, popravak ne uspije, ili ukoliko nedostaci nisu uklonjeni iz neopravdanog razloga u zadanom roku, Naručitelj ima pravo po svom izboru ustupiti izvođenje popravaka trećoj osobi na teret i odgovornost Izvršitelja te se naplatiti iz jamstva za otklanjanje nedostataka u jamstvenom roku ili na Naručitelju drugi prihvatljiv način. 

Uklanjanje eventualnih nedostataka, dogovori vezani uz termine i način uklanjanja nedostataka vršit će se sukladno dogovoru između Naručitelja i Izvršitelja. 

UGOVORNA KAZNA

Članak 9.

U slučaju da Izvršitelj svojom krivnjom ne izvrši radove u roku  za izvođenje radova, dužan je Naručitelju platiti iznos od 5‰ (pet promila) na ime ugovorne kazne od vrijednosti ugovorenih radova s uračunatim PDV-om, za svaki dan zakašnjenja do konačnog izvršenja ugovora, a maksimalno do 10% (deset posto) ugovorenih radova s uračunatim PDV-om i nadoknaditi svaku štetu koja bi bila prouzročena zbog zakašnjenja. 
Naručitelj ima pravo iznos ugovorne kazne odbiti od bilo koje privremene ili okončane situacije računa ili naplatiti putem jamstva za uredno ispunjenje ugovora. 
Pravo na ugovornu kaznu ne umanjuje niti isključuje pravo Naručitelja na naknadu eventualne štete preko iznosa ugovorne kazne. 
Odrede o ugovornoj kazni neće se primjenjivati, ako je ugovoreni rok prekoračen uslijed više sile ili krivnjom trećih osoba, a što Izvođač mora dokazati.
POSEBNI UVJETI 

Članak 10.

Svi radovi koji su predmet ovoga postupka javne nabave trebaju se izvoditi sukladno Zakonu o gradnji, Zakonu o poslovima i djelatnostima prostornog uređenja i gradnje, Zakonu o komori arhitekata i komorama inženjera u graditeljstvu i prostornom uređenju, Zakonu o zaštiti i očuvanju kulturnih dobara, pravilnicima, hrvatskim i stranim normama i tehničkim propisima, pravilima struke i ostalim zakonima i propisima koji se odnose na predmet ovoga postupka nabave.
Predmetni radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti, Pravilniku o ocjenjivanju sukladnosti, ispravama o sukladnosti i označavanju građevnih proizvoda, Zakonu o građevnim proizvodima, Tehničkom propisu o građevnim proizvodima  i Zakonu o zaštiti okoliša, za što treba predočiti odgovarajuće dokaze.
Ukoliko se pojedini materijal pribavlja iskorištavanjem rudnog blaga Republike Hrvatske ponuditelj/izvođač treba poštivati sve pozitivno-pravne propise, a posebno Zakon o rudarstvu.
Gospodarski subjekt se mora, tijekom izvršenja ugovora pridržavati primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili međunarodnog prava okoliša, socijalnog i radnog prava iz Priloga XI. ZJN 2016.
Zamjena stručnjaka

U slučaju da je tijekom provedbe ugovora nužno zamijeniti stručnjaka, za to će ishoditi prethodna suglasnost naručitelja navodeći podatke o stručnjaku i dostavljajući dokumente koji su bili traženi u ponudi za stručnjaka kojeg namjerava uvesti u izvršenje Ugovora. Novi stručnjak koji se predlaže mora minimalno zadovoljavati uvjete određene ovom dokumentacijom o nabavi, tamo gdje je to primjenjivo. Predloženi stručnjak mora imati iste ili više kvalifikacije od stručnjaka koji se mijenja.

Izvršitelj je dužan Naručitelju predložiti zamjenu u roku od najviše 7 (sedam) dana od dana utvrđivanja potrebe za zamjenom. Naručitelj je dužan odgovoriti na prijedlog Izvršitelja za zamjenom u roku od najviše 7 (sedam) dana od dostave prijedloga zamjene. Ako naručitelj odbije prijedlog zamjene, Izvršitelj mora u roku od 7 (sedam) dana od dana zaprimanja obavijesti o odbijanju zamjene predložiti novu zamjenu. Ako Izvršitelj u prethodno navedenim rokovima ne predloži prihvatljivu zamjenu, naručitelj zadržava pravo raskida ugovora i naplate jamstva za uredno ispunjenje ugovora.

Dodatni troškovi koji nastanu zamjenom stručnjaka idu na teret Izvršitelja.
OBVEZA NARUČITELJA

Članak 11.

Naručitelj je obvezan sukladno članku 313. ZJN 2016 kontrolirati izvršenje Ugovora u skladu s uvjetima iz Poziva na dostavu ponude i odabrane ponude br. _______________.
Tijekom trajanja ovog Ugovora Naručitelj će provjeravati da li se predmet nabave izvršava sukladno ugovorenom.

RASKID UGOVORA

Članak 12.

Naručitelj obvezan je raskinuti ugovor o javnoj nabavi tijekom njegova trajanja ako: 

• 
je ugovor značajno izmijenjen, što bi zahtijevalo novi postupak nabave na temelju članka 321. Zakona o javnoj nabavi, 

•
 je ugovaratelj morao biti isključen iz postupka javne nabave zbog postojanja osnova za isključenje iz članka 251. stavka 1. Zakona o javnoj nabavi, 

• 
se ugovor nije trebao dodijeliti ugovaratelju zbog ozbiljne povrede obveza iz osnivačkih Ugovora i Direktive 2014/24/EU, a koja je utvrđena presudom Suda Europske unije u postupku iz članka 258. Ugovora o funkcioniranju Europske unije, 

•
 se ugovor nije trebao dodijeliti ugovaratelju zbog ozbiljne povrede odredaba Zakona o javnoj nabavi, a koja je utvrđena pravomoćnom presudom nadležnog upravnog suda..

KONTAKT OSOBA

Članak 13.

Kontakt osoba Naručitelja je ____________, mob: _____________, e-mail:_________________, a kontakt osoba Izvršitelja je ______________mob.: ______________, e-mail: ________________.
Članak 14.

Ugovorne strane suglasno utvrđuju obvezu Izvršitelja da pravovremeno obavijesti Naručitelja o svakoj promjeni adrese, broja telefona, broja faksa i e-mail adrese, koji su navedeni u ponudi _________________.

Naručitelj ne snosi odgovornost za slučaj da Izvršitelj ne zaprimi bilo koji dokument, ako nije postupio sukladno stavku 1. ovog članka.

ZAVRŠNE ODREDBE

Članak 15.

Na sve odnose koji nisu posebno regulirani ovim Ugovorom, primijenit će se odredbe Zakona o obveznim odnosima, a eventualne sporove iz ovog Ugovora stranke će rješavati mirnim putem, a ukoliko u tome ne uspiju, nadležan je mjesno nadležni sud. 

Članak 16.

Ovaj Ugovor broj 20/2026 je sastavljen u 4 (četiri) primjerka, od kojih po 2 (dva) primjerka zadržava svaka ugovorna strana.

ZA NARUČITELJA:


                                                                                 ZA IZVRŠITELJA:

Gradonačelnik:
                                                                                      ______________________
Miro Bulj                                                                                                    
______________________                                                                ______________________






KLASA: 

URBROJ: 
___________2026. godine

